Okresná prokuratúra Zvolen 
Trhová 7, 960 19 Zvolen 1 	

Sp. zn. : 2 Pv 105/15/6611	Zvolen, 17.3.2015
EEČ : 2-51-31-2015

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 2 písmeno a, odsek 3 písmeno b Trestného zákona číslo 140/1961 Zbierky zákonov v znení uznesenia Ústavného súdu SR číslo 38/2002 Zbierky zákonov a iné

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
     spoločne s obvinenými XXXXX, XXXXX, XXXXX po vzájomnej dohode v dobe od 01.01.2001 do 09.01.2001 v obci Slatinka 54 sa s úmyslom získať veci pre svoj prospech vlámali do chalupy majiteľa XXXXX, nar. XXXXX, trvale bytom XXXXX, XXXXX, takým spôsobom že po prejdení neoploteným dvorom, vopred pripravenou sekerou vypáčili vchodové dvere domu v oblasti zámku a zatiaľ čo XXXXX ostal dávať pozor, ostatní traja vnikli do chalupy, odkiaľ z kuchyne odcudzili 10 litrový hrniec, následne nezisteným spôsobom vyrazili dvere na komore v oblasti zámku a odcudzili odtiaľ väčšie množstvo zaváranín a kompótov, veci naložili do OMV zn. Š 1000, ev.č. ZVC 16-82 a použili pre svoje potrebu, čím majiteľovi spôsobili škodu krádežou vo výške 250,-Sk ( 8,30 €) a poškodením škodu vo výške najmenej 241,01 Sk, ( 8€). 
     spoločne s obvinenými XXXXX, XXXXX, XXXXX a XXXXX po vzájomnej dohode v dobe od 21.1.2001 do 22.1.2001 v obci XXXXX sa vlámali do hospodárskej časti chalupy majiteľa XXXXX, nar. XXXXX,  trvale bytom XXXXX, Prechodne bytom XXXXX, M.R.Štefánika 8 takým spôsobom, že po prejdení poškodeného pletiva do dvora vypáčili dve kovové petlice na dverách a rovnakých spôsobom následne petlice na dverách maštale, odkiaľ odcudzili pohonnú jednotku malotraktora zn. Terra spolu s kosačkou, 1 ks tkaný koberec, 4 ks sekery, rôzne náradie, poškodili mrežu okna maštale, čím takýmto konaním  spôsobili majiteľke škodu  vo výške 26 631,38 Sk ( 884 €) a poškodením škodu vo výške najmenej 180,76 Sk, ( 6 €), 
     spoločne s obvinenými XXXXX, XXXXX, XXXXX po spoločnej dohode v dobe od 19,30 hod. dňa 3.3.2001 do 06,30 hod. dňa 4.3.2001 v obci XXXXX, Povstaleckých letcov 2978/65, po preskočení oplotenia v zadnej časti záhrady odtiahli drevenú latu pripevnenú o vstupnú bránu, cez vzniknutý otvor vnikli na dvor rodinného domu majiteľky XXXXX, nar. XXXXX, trvale bytom XXXXX, Povstaleckých letcov 65, kde vošli do neuzamknutej drevárne, odkiaľ odcudzili 5 ks hliníkových 25 l kanvíc, 1 ks hliníkovú lopatu, čím takýmto konaním spôsobili majiteľke škodu krádežou vo výške 1 280,05 Sk ( 41,49 € ), 
     spoločne s obvinenými XXXXX, XXXXX, XXXXX po spoločnej dohode v dobe od 16,00 hod. dňa 3.3.2001 do 09,00 hod. dňa 4.3.2001 v obci XXXXX, Povstaleckých letcov 2975 s tým istým úmyslom sa vlámali do chalupy majiteľa XXXXX, nar. XXXXX, trvale bytom XXXXX, Matušku 826/3, takým spôsobom, že po tom, čo prešli neoploteným dvorom, vylomili niekoľko drevených latiek  v hornej časti vstupnej brány do hospodárskej budovy, túto otvorili a vošli dnu, odkiaľ odcudzili hliníkovú kruhovú obruč a hliníkovú hriadeľ, čím majiteľovi spôsobili škodu krádežou vo výške 420,-Sk ( 13,94 € ) a škodu poškodením vo výške 90,38 Sk ( 3 €), 
     spoločne s obvinenými XXXXX, XXXXX, XXXXX po spoločnej dohode v dobe od 16,00 hod. dňa 3.3.2001 do 08,00 hod. dňa 4.3.2001 v obci XXXXX, Povstaleckých letcov 82  s tým istým úmyslom, po prekonaní pletiva vošli na dvor priľahlý k rodinnému domu majiteľa XXXXX, nar. XXXXX, trvale bytom XXXXX, XXXXX, prechodne bytom XXXXX, Povstaleckých letcov 82, odkiaľ odcudzili 2 ks voľne postavené hliníkové kanvice nachádzajúce sa na podstení, následne z neuzamknutej maštale zobrali 2 ks sliepok, čím takýmto konaním spôsobili majiteľovi škodu krádežou vo výške 1 100 Sk ( 36,51 €),
spoločne s obvineným XXXXX po vzájomnej dohode dňa 5.2.2001 XXXXX svojim motorovým vozidlom Lada neznámeho ev.čísla doviezol XXXXX okolo 09,00 hod. k potoku Bieň pri moste č. 069-002 pri ceste prvej triedy I/69 v katastri obce XXXXX, kde XXXXX na požiadanie XXXXX za účelom obnaženia, preťatia a odcudzenia 2 ks telefónnych káblov o dĺžke 10 m a to kábel typu DKP 12 XV 1,3 + 16 DM a kábel DKP 12 XV 1,3 mu hodil nástroje, káble odťal, zvinul a tieto spolu naložili do kufra vozidla a odviezli, obidvaja tak konali, hoci vedeli o funkčnosti káblov, čím došlo k odpojeniu účastníckych telefónnych staníc a prerušeniu digitálnych prenosov u obyvateľov a firiem obce XXXXX, Turová a Tŕnie, a ku škode pre Slovenské telekomunikácie a.s., riaditeľstvo telekomunikácií Stredné Slovensko o.z., oblastné stredisko prenosovej techniky XXXXX, Višňovského 8, vo výške 12 998,90 Sk ( 431,48 € ), pričom XXXXX tak konal aj napriek tomu, že bol v posledných dvoch rokoch odsúdený rozsudkom Okresného súdu vo Zvolene č.k. 5T 146/99 zo dňa 13.1.2000 za pokračujúci trestný čin krádeže podľa § 247 ods. 1 písm. a/, ods. 2 Trestného zákona a iné, 
     spoločne s obvinenými XXXXX, XXXXX, XXXXX, XXXXX, XXXXX v presne nezistený deň začiatkom mesiaca február 2001 v čase o 23,00 hod. v k.ú. obce Trebušovce po spoločnej dohode vošli do objektu Poľnohospodárskeho družstva Podhorie XXXXX, odkiaľ zo strešnej konštrukcie maštale zmontovali 13 ks hliníkových tabúľ o rozmeroch 7x08 m a 15 ks hliníkových tabúľ o rozmeroch 3,5 x 0,8 m, ktoré plechy postrihali na metrové kusy, následne odovzdali do zberne surovín, čím pre PD Podhorie XXXXX takýmto konaním spôsobili škodu vo výške 18 200,- Sk ( 604,13 €). 

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
     Vyšetrovateľ Okresného úradu vyšetrovania PZ XXXXX uznesením OUV-140/ZV-00 zo dňa 31.05.2001 podľa § 160 ods. 1 Trestného poriadku začal trestné stíhanie pre trestný čin krádeže spolupáchateľstvom podľa § 9 ods. 2 Trestného zákona k § 247 ods. 2 písm. a/, ods. 3 písm. b/ Trestného zákona a trestný čin porušovania domovej slobody spolupáchateľstvom podľa § 9ods. 2 Trestného zákona k § 238 ods. 1, ods. 2 Trestného zákona a súčasne podľa    § 163 ods. 1 Trestného poriadku vzniesol obvinenie pre uvedené trestné činy aj XXXXX, nar. XXXXX v Žatci, ČR, bytom XXXXX, ul. XXXXX 22, na tom skutkovom základe, že 
     spoločne s obvinenými XXXXX, XXXXX, XXXXX po vzájomnej dohode v dobe od 01.01.2001 do 09.01.2001 v obci Slatinka 54 sa s úmyslom získať veci pre svoj prospech vlámali do chalupy majiteľa XXXXX, nar. XXXXX, trvale bytom XXXXX, XXXXX, takým spôsobom že po prejdení neoploteným dvorom, vopred pripravenou sekerou vypáčili vchodové dvere domu v oblasti zámku a zatiaľ čo XXXXX ostal dávať pozor, ostatní traja vnikli do chalupy, odkiaľ z kuchyne odcudzili 10 litrový hrniec, následne nezisteným spôsobom vyrazili dvere na komore v oblasti zámku a odcudzili odtiaľ väčšie množstvo zaváranín a kompótov, veci naložili do OMV zn. Š 1000, ev.č. ZVC 16-82 a použili pre svoje potrebu, čím majiteľovi spôsobili škodu krádežou vo výške 250,-Sk ( 8,30 €) a poškodením škodu vo výške najmenej 241,01 Sk, ( 8€). 
     spoločne s obvinenými XXXXX, XXXXX, XXXXX a XXXXX po vzájomnej dohode v dobe od 21.1.2001 do 22.1.2001 v obci XXXXX sa vlámali do hospodárskej časti chalupy majiteľa XXXXX, nar. XXXXX,  trvale bytom XXXXX, Prechodne bytom XXXXX, M.R.Štefánika 8 takým spôsobom, že po prejdení poškodeného pletiva do dvora vypáčili dve kovové petlice na dverách a rovnakých spôsobom následne petlice na dverách maštale, odkiaľ odcudzili pohonnú jednotku malotraktora zn. Terra spolu s kosačkou, 1 ks tkaný koberec, 4 ks sekery, rôzne náradie, poškodili mrežu okna maštale, čím takýmto konaním  spôsobili majiteľke škodu  vo výške 26 631,38 Sk ( 884 €) a poškodením škodu vo výške najmenej 180,76 Sk, ( 6 €), 
     spoločne s obvinenými XXXXX, XXXXX, XXXXX po spoločnej dohode v dobe od 19,30 hod. dňa 3.3.2001 do 06,30 hod. dňa 4.3.2001 v obci XXXXX, Povstaleckých letcov 2978/65, po preskočení oplotenia v zadnej časti záhrady odtiahli drevenú latu pripevnenú o vstupnú bránu, cez vzniknutý otvor vnikli na dvor rodinného domu majiteľky XXXXX, nar. XXXXX, trvale bytom XXXXX, Povstaleckých letcov 65, kde vošli do neuzamknutej drevárne, odkiaľ odcudzili 5 ks hliníkových 25 l kanvíc, 1 ks hliníkovú lopatu, čím takýmto konaním spôsobili majiteľke škodu krádežou vo výške 1 280,05 Sk ( 41,49 € ), 
     spoločne s obvinenými XXXXX, XXXXX, XXXXX po spoločnej dohode v dobe od 16,00 hod. dňa 3.3.2001 do 09,00 hod. dňa 4.3.2001 v obci XXXXX, Povstaleckých letcov 2975 s tým istým úmyslom sa vlámali do chalupy majiteľa XXXXX, nar. XXXXX, trvale bytom XXXXX, Matušku 826/3, takým spôsobom, že po tom, čo prešli neoploteným dvorom, vylomili niekoľko drevených latiek  v hornej časti vstupnej brány do hospodárskej budovy, túto otvorili a vošli dnu, odkiaľ odcudzili hliníkovú kruhovú obruč a hliníkovú hriadeľ, čím majiteľovi spôsobili škodu krádežou vo výške 420,-Sk ( 13,94 € ) a škodu poškodením vo výške 90,38 Sk ( 3 €), 
     spoločne s obvinenými XXXXX, XXXXX, XXXXX po spoločnej dohode v dobe od 16,00 hod. dňa 3.3.2001 do 08,00 hod. dňa 4.3.2001 v obci XXXXX, Povstaleckých letcov 82  s tým istým úmyslom, po prekonaní pletiva vošli na dvor priľahlý k rodinnému domu majiteľa XXXXX, nar. XXXXX, trvale bytom XXXXX, XXXXX, prechodne bytom XXXXX, Povstaleckých letcov 82, odkiaľ odcudzili 2 ks voľne postavené hliníkové kanvice nachádzajúce sa na podstení, následne z neuzamknutej maštale zobrali 2 ks sliepok, čím takýmto konaním spôsobili majiteľovi škodu krádežou vo výške 1 100 Sk ( 36,51 €). 

     Vyšetrovateľ Okresného úradu vyšetrovania PZ XXXXX uznesením OUV-98/10-ZV-2001 zo dňa 21.02.2001 podľa § 160 ods. 1 Trestného poriadku začal trestné stíhanie pre trestný čin krádeže podľa § 247 ods. 1, ods. 3 písm. a/ Trestného zákona a trestný čin poškodzovania a ohrozovania prevádzky všeobecne prospešného zariadenia podľa § 184 Trestného zákona a súčasne podľa § 163 ods. 1 Trestného poriadku vzniesol obvinenie pre uvedené trestné činy aj XXXXX, nar. XXXXX v Žatci, ČR, bytom XXXXX, ul. XXXXX 22, na tom skutkovom základe, že spoločne s obvineným XXXXX po vzájomnej dohode dňa 5.2.2001 XXXXX svojim motorovým vozidlom Lada neznámeho ev.čísla doviezol XXXXX okolo 09,00 hod. k potoku Bieň pri moste č. 069-002 pri ceste prvej triedy I/69 v katastri obce XXXXX, kde XXXXX na požiadanie XXXXX za účelom obnaženia, preťatia a odcudzenia 2 ks telefónnych káblov o dĺžke 10 m a to kábel typu DKP 12 XV 1,3 + 16 DM a kábel DKP 12 XV 1,3 mu hodil nástroje, káble odťal, zvinul a tieto spolu naložili do kufra vozidla a odviezli, obidvaja tak konali, hoci vedeli o funkčnosti káblov, čím došlo k odpojeniu účastníckych telefónnych staníc a prerušeniu digitálnych prenosov u obyvateľov a firiem obce XXXXX, Turová a Tŕnie, a ku škode pre Slovenské telekomunikácie a.s., riaditeľstvo telekomunikácií Stredné Slovensko o.z., oblastné stredisko prenosovej techniky XXXXX, Višňovského 8, vo výške 12 998,90 Sk ( 431,48 € ), pričom XXXXX tak konal aj napriek tomu, že bol v posledných dvoch rokoch odsúdený rozsudkom Okresného súdu vo Zvolene č.k. 5T 146/99 zo dňa 13.1.2000 za pokračujúci trestný čin krádeže podľa § 247 ods. 1 písm. a/, ods. 2 Trestného zákona a iné. 

     Vyšetrovateľ Okresného úradu vyšetrovania PZ Veľký Krtíš uznesením OUV-82/VK-2001 zo dňa 29.05.2001 podľa § 160 ods. 1 Trestného poriadku začal trestné stíhanie pre trestný čin krádeže spolupáchateľstvom podľa § 9 ods. 2 Trestného zákona k § 247 ods. 1 Trestného zákona a súčasne podľa § 163 ods. 1 Trestného poriadku vzniesol obvinenie pre uvedený trestný čin aj XXXXX, nar. XXXXX v Žatci, ČR, bytom XXXXX, ul. XXXXX 22, na tom skutkovom základe, že spoločne s obvinenými XXXXX, XXXXX, XXXXX, XXXXX, XXXXX v presne nezistený deň začiatkom mesiaca február 2001 v čase o 23,00 hod. v k.ú. obce Trebušovce po spoločnej dohode vošli do objektu Poľnohospodárskeho družstva Podhorie XXXXX, odkiaľ zo strešnej konštrukcie maštale zmontovali 13 ks hliníkových tabúľ o rozmeroch 7x08 m a 15 ks hliníkových tabúľ o rozmeroch 3,5 x 0,8 m, ktoré plechy postrihali na metrové kusy, následne odovzdali do zberne surovín, čím pre PD Podhorie XXXXX takýmto konaním spôsobili škodu vo výške 18 200,- Sk ( 604,13 €). 

     Dňa 13.02.2015 bola v zmysle § 21 ods. 1 Trestného poriadku uznesením vyšetrovateľa Okresného riaditeľstva PZ XXXXX, odboru kriminálnej polície XXXXX ORP-140/OVK-ZV-2000, trestná vec obvineného XXXXX, vylúčená na samostatné konanie, vedené pod ORP-114/2-VYS-ZV-2015. 

     V priebehu vyšetrovania boli vypočutí v procesnom postavení svedkov - poškodených XXXXX, XXXXX, XXXXX, XXXXX, XXXXX, XXXXX, XXXXX, XXXXX a v procesnom postavení svedkov boli vypočutí XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX. Taktiež boli zrealizované konfrontácie medzi Obvineným XXXXX a svedkami XXXXX, XXXXX, XXXXX, bola zrealizovaná previerka výpovede svedka XXXXX na mieste, zabezpečené odborné vyjadrenia k hodnote odcudzených vecí, zabezpečené daňové doklady na výkop druhotných surovín. V prípravnom konaní boli taktiež zrealizované rekognície osoby, kde opoznávajúci jednoznačne opoznali obvineného XXXXX. Uvedenými úkonmi boli ustálené tak spôsob spáchania skutkov, ako aj spôsobené následky majetku poškodených.     

     Súčasťou vyšetrovacieho spisu sú zápisnice o ohliadke miesta činu s fotodokumentáciou, nájomné zmluvy, výpisy z katastra nehnuteľností, ako aj zápisnice o podaní vysvetlenia, výpis v evidencie priestupkov, správy na osobu obvineného XXXXX a odpis z Registra trestov GP SR.

     Vykonaným dokazovaním v priebehu prípravného konania bolo preukázané, že obvinený XXXXX svojím konaním v bodoch 3, 5, 12, 13, 14 naplnil zákonné znaky skutkovej podstaty pokračovacieho trestného činu krádeže spolupáchateľstvom podľa § 9 ods. 2 Trestného zákona k § 247 ods. 2 písm. a/, ods. 3 písm. b/ Trestného zákona č. 140/1961 Zb., pokračovacieho trestného činu porušovania domovej slobody spolupáchateľstvom podľa § 9 ods. 2 Trestného zákona k § 238 ods.1, ods. 2 Trestného zákona, bode 8 naplnil zákonné znaky skutkovej podstaty trestného činu poškodzovania a ohrozovania prevádzky všeobecne prospešného zariadenia spolupáchateľstvom podľa § 9 ods. 2 Trestného zákona k § 182 ods. 1, ods. 2 písm. a/ Trestného zákona č. 140/1961 Zb. a v bode 10 naplnil znaky skutkovej podstaty trestného činu krádeže spolupáchateľstvom podľa § 9 ods. 2 Trestného zákona k § 247 ods. 1 Trestného zákona č. 140/1961 Zb. a vo veci vo vzťahu k obvinenému XXXXX nie je dôvod na zastavenie trestného stíhania z iného dôvodu, prípadne na iné rozhodnutie.

     V zmysle ustanovenia § 215 odseku 1 písmena d/ Trestného poriadku prokurátor zastaví trestné stíhanie, ak je neprípustné z niektorého dôvodu uvedeného v ustanovení § 9 Trestného poriadku. Ustanovenie § 9 Trestného poriadku definuje zákonné podmienky neprípustnosti trestného stíhania. Podľa § 9 odseku 1 písmena d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel.

     Súčasťou vyšetrovacieho spisu je Úmrtný list vydaný matričným úradom Zvolenská Slatina, z ktorého vyplýva, že v knihe úmrtí matričného úradu Zvolenská Slatina v zväzku 3 ročník 2008 na strane 72 por. č. 4 je zapísaný deň úmrtia XXXXX, nar. 30. augusta 1953 v Žatci, Česká republika, trvale bytom XXXXX, XXXXX, datovaný na 10.03.2008.

     Vzhľadom na preukázané skutočnosti som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Martina Oravcová
prokurátorka